GiliGold/VAD_KnessetCorpus huggingface dataset:
קטי קטרין שטרית: ואני דווקא אומרת לו: דווקא בגלל זה האיראנים בעקבותיי.
ניר אורבך: ואני שמח שסיימת עם הדברים היותר חיוביים, כי אנחנו מכירים הרבה שנים.
ניר אורבך: ומעבר לטענות שעולות פה, גם האופוזיציה מדברת וגם קואליציה, את עושה הרבה הרבה דברים טובים גם בקדנציה בכנסת.
ניר אורבך: ונמצאת פה עידית, יכולת לדבר על שיתוף הפעולה שאתן עושות על הנושא של הבריאות, ודברים שאתן מקדמות בוועדות ומקדמות בעשייה.
ניר אורבך: בסופו של דבר - - -
קטי קטרין שטרית: איחרתי בגלל שעמדתי בתור שעה וחצי לבדיקה, הבת שלי מאומתת, הייתי חייבת לצאת לכאן אחרי בדיקה כדי לדעת שהכול בסדר.
רון כץ: בריאות, קטי.
ניר אורבך: אז באמת יש הרבה דברים טובים שנעשים, ויש הרבה דברים טובים שמקדמים, אמרה את זה גם מירב, מה לעשות, בסוף הגענו לאיזושהי סיטואציה מורכבת, ויכול להיות שאנחנו צריכים איזשהו גוף חיצוני שיראה לנו את הדרך.
קטי קטרין שטרית: אם אגיד לך שאתה צריך חמש דקות כדי לפתור את הבעיה הזו היית קונה את הרעיון?
קטי קטרין שטרית: חמש דקות, זה מה שצריך.
קטי קטרין שטרית: חמש דקות, זהו.
עידית סילמן: היו"ר, אני מבקשת שתי דקות כי חייבת לצאת לנשיאות.
עידית סילמן: קודם כול רק אגיד שלי בתור יושבת-ראש קואליציה יש הרבה אחריות להרבה מהדברים שקורים בבית הזה.
עידית סילמן: אני נמצאת בתוך שיח ההסכמות, אז את כולכם, כל מי שיושב כאן אני מכירה, אנחנו מכירים, אורי בנקי ואת כולם פה מתוך עשייה משותפת, מאיה מורנו שמובילה איתי את הנושא של השבת הבנים.
עידית סילמן: קטי שטרית ואנוכי זאת באמת דוגמה נהדרת לשיתוף פעולה בין קואליציה לאופוזיציה, שלא משנה סלע המחלוקת ולא משנה מה עובר ומטלטל את שתינו, אנחנו עדיין נשארות עומדות באיתננו גם בחברות, גם בשותפות, גם בעשייה.
עידית סילמן: אנחנו מסכימות שאנחנו לא מסכימות על הכול, וזה דבר מאוד מאוד חשוב.
עידית סילמן: אני כן חייבת לומר שבאמת יש את מאחורי הקלעים של הכנסת, ואת הפנים קדימה.
עידית סילמן: חבל לי שמה שיוצא לאזרחים בסופו של דבר זה הרבה מהעמדת הפנים, והדברים שהם באמת יותר כדי לייצר אולי מנדטים או קולות או כדי לייצר כותרות, ולא האמת לאמיתה שקורית מאחורי הקלעים.
עידית סילמן: בסך הכול יש שותפות די גדולה, ויש דברים שהם סלע מחלוקת, ועליהם צריך לדון.
עידית סילמן: כשבאמת הם לאו דווקא קשורים למהות השיח ולסגנון השיח, אלא באמת אלו נושאים מהותיים במחלוקת כמו שקטי ציינה, ועדות, חלוקה של דברים כאלה או אחרים.
עידית סילמן: צריך לומר גם שיש מעט מבין חברי הכנסת שמשתמשים בשיח לא מכבד.
עידית סילמן: ואת זה כולנו בתור חברי כנסת, אני מאמינה שהרוב המוחלט שהוא הרוב השקט, אבל אתם יודעים, תמיד אומרים שהרוב הוא בסוף גם קובע, הוא זה שבאמת צריך לנהל את השיח האחר.
עידית סילמן: הרבה פעמים את מה שבוחרים להביא בתקשורת ואת מה שבוחרים להביא לקדמת הבמה, גם הציבורית, גם הפוליטית, גם התקשורתית, צריך לשים בפרונט.
עידית סילמן: זה לא סוד שעדיין לא נאמתי את נאום הבכורה שלי בגלל השיח הזה שקיים בתוך הכנסת, ואני כבר חברת כנסת די הרבה זמן.
עידית סילמן: ובחרתי לעשות את זה בזמן שיתאים לכך כשהכנסת הזאת טיפה באמת גם תירגע, וגם תקבל צורה שהיא אולי אחרת ומכבדת יותר.
עידית סילמן: יש כאן הרבה בעלי תפקידים שנושאים בנטל ובאחריות.
עידית סילמן: אני בתור יושבת-ראש הקואליציה בוודאי.
עידית סילמן: ואנחנו מנהלים בימים אלה שיח ודיונים.
עידית סילמן: זה לא סוד שפניתי למוסד הנשיאות ולנשיא המדינה ולרעייתו מיכל הרצוג בבקשה לעשות שיתוף פעולה ביחד עם הארגונים השותפים, ביחד איתכם.
עידית סילמן: אני יודעת שהקונגרס הישראלי כבר נמצא שם, ונעשה את זה כמשהו גדול יותר ביחד עם שדולה שתקום כאן, שהיא שדולת האחדות שמדברת על ערך האחדות וראיית הכלל, המעט שמכיל את המרובה.
עידית סילמן: אני מקווה שנפנה את זמננו להתעסק גם בזה.
עידית סילמן: אני חושבת שבאמת אתם עושים בתוך החברה האזרחית, ובכלל, עבודה מדהימה, וראוי שנביא אותה לקדמת הבמה.
עידית סילמן: אני מברכת את יו"ר ועדת הכנסת על העיסוק בסוגיות האלה.
עידית סילמן: ובסך הכול הלוואי, כמו שקטי אמרה, הרבה מאחורי הקלעים שלנו יבוא גם לקדמת הבמה, כי זה הנכון, זה ההכרחי, ובסוף בסוף צריך לומר שזה לא סוד שהכנסת הזאת הגיעה בתקופה של אחרי שנתיים סוערות, אחרי ארבע מערכות בחירות.
עידית סילמן: יש דברים שגם הזמן יעשה את שלו, אבל לנו כולנו יש מחויבות, ואנחנו כמובן – ואני בתור יושבת-ראש קואליציה ביחד עם בית הנשיא ועוד הרבה שותפים פה, וגם ועדת הכנסת – נצעד לעבר שותפות רחבה יותר, שגם נעדכן עליה בהמשך ביחד עם השדולה של חברי הכנסת.
עידית סילמן: יש כאן את חוק האחדות שהגשתי ביחד עם חבר הכנסת ניר ברקת, וגם עם קטי בכנסת הקודמת.
קטי קטרין שטרית: יש גם חוק של שירה בנקי, שהלוואי וכבר תוציאו אותו לפועל והוא יתממש.
עידית סילמן: הכול על סדר-היום, אשריכם.
ניר אורבך: חברת הכנסת סילמן, תודה רבה.
ניר אורבך: באמת, בתור יושבת-ראש קואליציה יש לך פה תפקיד משמעותי בדבר הזה.
ניר אורבך: חבר הכנסת רון כץ ידידי הטוב, חיכית בסבלנות.
ניר אורבך: מבחינת חברי הכנסת אתה אחרון הדוברים, אז אתה יכול אפילו לסכם.
קטי קטרין שטרית: בגלל שאיחרתי אז אני נשארת עד הסוף.
רון כץ: תודה, קטי.
רון כץ: קודם כול אני רוצה לברך אותך, ניר, על הדיון החשוב, זה לא מובן מאליו דווקא בעת הנוכחית ובכנסת הזו ליזום דיון כזה.
רון כץ: ולא רק ליזום את הדיון הזה, אלא גם לוודא באופן אישי שיגיעו כל הצדדים.
רון כץ: ואני חושב שזו החוזקה האמיתית של הכנסת בפן שלא רואים.
רון כץ: אני דווקא לא רוצה לדבר על הדברים הפחות חיוביים.
רון כץ: אני רוצה לדבר על הדברים החיוביים פה.
רון כץ: אני יכול לומר לכם כמי שהגיע מהשלטון המקומי ששם אין מצלמות בדיונים וזה נראה אחרת, ואני מאמין גדול בזה.
רון כץ: השיח הציבורי והעובדה שמחפשים את הצהוב ואת הג'וסי ואת הדברים שהיותר טובים, את הדברים שמקדמים, את הדברים שבאמת עושים יחד, פשוט לא מפרסמים.
רון כץ: אם מישהו יעשה את הסוויץ' הזה ובאמת נפרסם את הטוב ואת שיתופי הפעולה ואת הדברים החיוביים, אתם לא תאמינו מה הבית הזה יודע לעשות.
רון כץ: אני יכול לומר לכם שיש הרבה מאוד חוקים, ומהלכים, ודיונים בוועדות שאנחנו באים אליהם מתואמים ומסודרים.
רון כץ: אבל בשביל שזה יצא החוצה בצורה שתשפיע על הבייס כל אחד של השני צריך לעשות מהלכים שהם בעצם שינוי המציאות, כי היא לא באמת נכונה.
רון כץ: ופה נצטרך את העזרה.
רון כץ: ואני מסכים עם מירב ועם ניר, אני חושב שמישהו חיצוני, איזשהו גוף חייב לבוא לפה ולהכווין את השיח, לא רק שלנו, להכווין את השיח הכללי, אם זאת התקשורת, ואם אלו אנחנו, ואם אלו רשתות חברתיות, ואם זה הרבה מאוד פרמטרים שיוצרים בסופו של דבר את התמונה הכוללת.
רון כץ: כי האמת היא שכולנו הגענו לפה מתוך שליחות אמיתית, ותפקיד חבר הכנסת הוא לא תפקיד פשוט, והוא לא תפקיד קל, והוא הולך ונשחק עם השנים.
רון כץ: ועדיין כולנו פה בחדוות עשייה באמת אמיתית ומכל הלב, ובתחושת שליחות כל אחד במה שהוא רוצה לקדם.
רון כץ: דווקא הוועדה הזו והדיון הזה והשיח ששמענו פה היום מייצגים הרבה מאוד מהצד הטוב שנמצא במקום הזה.
רון כץ: ואם היינו עושים ניסוי וסוגרים את המצלמות לשבוע במקום הזה הכול היה נראה אחרת, והיינו מוצאים פתרונות לכל דבר.
קטי קטרין שטרית: בטוח.
רון כץ: הבעיה שבשביל להניע את הגלגל הזה, את המערכת של הפוליטיקה ושל הבייס ושל המתפקדים, צריך לתת להם כל מיני דברים שכנראה שזה מה שמעורר את השיח.
רון כץ: ואנחנו רואים שככל שאתה נהיה יותר קיצוני כך אתה גם נהיה יותר פופולרי, ודווקא אלה ששקטים ועושים עבודה אמיתית, ועושים עבודה טובה, ואני יכול לתת את קטי כדוגמה לזה, ועושים עבודה נכונה, הם אלה שצריכים לייצר כותרות סתם, למרות שהיא לא באמת צריכה את זה.
רון כץ: מישהו יסתכל על מה שהיא עושה?
רון כץ: אחת הטובות שיש במפלגה שלה.
רון כץ: ואני יכול לתת דוגמאות פה על כולם, משה ארבל שהיה פה עכשיו מש"ס, והרבה מאוד אנשים מהאופוזיציה שאני באופן אישי מאוד מעריך, פחות שומעים עליהם כי הם אנשים יותר – לא אגיד מתורבתים – אבל הם אנשים יותר מתונים, וזה מה שחבל.
רון כץ: דווקא את זה אנחנו צריכים לעשות, אנחנו צריכים לשים פוקוס על מי שעושה פה עבודה טובה גם אם היא יותר שקטה, אבל עבודה טובה, ואז באמת כל הדבר הזה ישתנה.
רון כץ: אני יכול לומר לכם שאני מאוד גאה בשיתופי פעולה עם האופוזיציה תמיד, זה מה שהבית הזה צריך לעשות.
רון כץ: ויישר כוח גדול לך, ניר, כי אתה מוביל פה באמת גם שיח אחר, וגם ראייה אחרת, שזה חשוב.
ניר אורבך: רון, תודה רבה.
ניר אורבך: לפני שאני אתן לגלעד לעשות איזשהו סיכום מצד הארגונים האזרחיים והחברה המשותפת – ותודה שקטי נשארת איתנו פה לסיכום – עלו פה לא מעט דברים שאנחנו יכולים ליישם.
ניר אורבך: עצם זה שקודם כול התיישבנו בשולחן משותף, ונכון שאלו דברים שהם ממש על קצה המזלג, זה ברור לכולנו, ועצם זה שיושבים פה סביב שולחן כזה אז נעשתה עבודה לפני, ואנחנו מתכוונים גם לעשות בעזרת השם עבודה מכאן ולהבא.
ניר אורבך: גלעד, אתה, מאיה, הארגונים שיושבים פה, יש ארגונים נוספים שרצו להצטרף ונצרף אותם בהמשך, מבחינתנו זה שולחן פותח, זה לא שולחן מסכם.
ניר אורבך: עלו פה גם כמה רעיונות פרקטיים.
ניר אורבך: אני מחדד, עשינו גם הצבעה, שהיא אומנם הצבעה ברמה הצהרתית, אבל זה עלה פה וראינו את זה, ומי שהיה פה עוד מתחילת הדיון גם הבין על מה הצבענו.
ניר אורבך: זה על הקמת איזושהי ועדה מייעצת שלנו, שנהיה שותפים בה.
ניר אורבך: אגב, חברי הכנסת היותר ותיקים, חוצי מפלגות כרגע, צריכים להיות שותפים לדבר הזה בשביל לראות איך אנחנו מייצרים פה משהו כל עוד אין לנו ועדת אתיקה, אני אומר את זה בצער, וכל עוד אין לנו ועדת ביקורת.
ניר אורבך: דברים שאנחנו בהסכמות יחד עם גורם חיצוני ששותף לנו, הוא לא בא לחנך אותנו, ואנחנו לא באים ללמד אותו, אבל באים לעבודה משותפת בשולחן משותף.
ניר אורבך: משם יכולים לצאת תוצרים טובים.
ניר אורבך: דיבר חבר הכנסת מרגי על שולחנות עגולים, גם כיושב-ראש ועדת החינוך הוא עשה את זה, ואת גם היית במשרדי ממשלה ואת יודעת איך הדברים האלה עובדים, יצרת שולחנות כאלה, קטי.
ניר אורבך: אני הייתי בשולחנות שיצרת.
ניר אורבך: מבחינתנו, הדברים שהבאנו מהתפקידים האחרים שלנו לכנסת, למדתי שפוליטיקה זאת לא גזירת גורל, בסוף אנחנו צריכים לעזור לה גם, והיו פה קרוב ל-30 חברי כנסת, שמי כמונו יודע שזה - - -
קטי קטרין שטרית: כי זה חשוב.
קטי קטרין שטרית: כולנו רוצים את זה, רק לא יודעים איך עושים את זה.
ניר אורבך: בדיוק, אז חברי הכנסת הראו שהם רוצים את זה.
ניר אורבך: ואני מניח שאם לא היו ועדות במקביל אז היו מגיעים לפה עוד חברי כנסת.
ניר אורבך: לכן מבחינתנו פתחנו את הלב, ואנחנו גם פותחים את הבית הזה, ואנחנו עוד צריכים לעשות את זה כמובן בצורה שקולה, מתונה, מסודרת, לראות איך זה מתכתב עם תקנון הכנסת, לראות איך זה מתכתב בכל אופן עם המורכבויות שיש לנו כרגע בעבודה המשותפת.
ניר אורבך: אבל המשותף לכולנו זה שבסופו של דבר רוב רובם של האנשים, והאנשים פה הם שליחי ציבור אמיתיים, שבאו לייצג ולממש את הערכים שלהם, ושרוצים שיהיה טוב לעם ישראל, וזה הדבר שבאמת משותף לרובנו ככולנו.
ניר אורבך: וזהו, הושטנו יד, אני שמח שאתם את היד הזאת לוחצים ואוחזים בה חזק.
ניר אורבך: גלעד, בבקשה.
גלעד וינר: לא ידעתי למה לצפות מדיון כזה בכנסת הזו, והדיון היה מרגש, מלמד ומפרה.
גלעד וינר: למדנו ממנו שני דברים עיקריים: האחד, כמה חשוב לדעת שחברי הכנסת מוכנים להכיר בנחיצותם של ידע וכלים עבור העבודה שהם אמונים עליה ושעבורה הם נבחרו.
גלעד וינר: ואני מסתכל עלייך, כי את דווקא כמו שפוצצת את הבלונים גם ידעת בסופו של דבר גם להגיד מה צריך, חברת הכנסת שטרית.
גלעד וינר: אני חושב שבהקשר הזה גם הנכונות של חברי הכנסת להגיד: לא הכול אנחנו יודעים, ואנחנו צריכים לפעמים גורמים חיצוניים שיבואו ויעזרו לנו במה שאנחנו אחראים עליו.
גלעד וינר: זה מסר חשוב מאין כמותו.
גלעד וינר: אבל נקודה נוספת שאני רוצה להציף, שלא נדונה מספיק היום פה, העובדה שעבודת הכנסת לא נעשית רק על ידי עובדי הכנסת.
גלעד וינר: חברת הכנסת שירלי פינטו התייחסה לזה בהוקרת תודה, אבל לא רק בהוקרת תודה.
גלעד וינר: את התייחסת בדברים שלפעמים את עושה עבודה פרלמנטרית והדובר שלך, מתפקידו עושה את תפקידו נאמנה, אומר: את צריכה לעשות את זה יותר צהוב ויותר עוקצני.
גלעד וינר: אנחנו צריכים גם לשאול את עצמנו האם ציידנו אותם בכלים הנכונים לעזור לנו חברי הכנסת כדי לעשות את העבודה שלהם, וזה נכון ליועצים פרלמנטריים, זה נכון לדוברים, זה נכון אולי גם ליתר מערכות הכנסת.
גלעד וינר: ויש פה חשיבה מאוד גדולה לא רק באצבעות מאשימות, גם ביד מושטת.
קטי קטרין שטרית: אני רוצה לתקן אותך, כי אמרת שהדובר שלי אומר לי: אני מביא את זה לכתבים, והכתבים רוצים.
גלעד וינר: חלילה, אני לא מאשים אותו, הוא צודק, ברור, ברור, ברור.
קטי קטרין שטרית: זאת אומרת יותר התקשורת, הוא חסר אונים.
קטי קטרין שטרית: הוא אומר: לא הגיוני שאת באה עם הצעה להקים רשות לאומית למניעת אובדנות והתקשורת הייתה צריכה להרים את זה, או את החוק של שירה בנקי לבחון מסוכנות מעבריינים עוד כשהם נמצאים בכלא, לא כשהם יוצאים מהכלא.
קטי קטרין שטרית: כשהם יוצאים בכלא הם מממשים את הרצח, בדיוק כמו שקרה אצל שירה.
גלעד וינר: כל הארגונים שחברים פה, ואני יכול לדבר על הארגון שלי הקונגרס הישראלי, כולנו נשמח להיות לעזר לא רק לכם חברי הכנסת, אלא ליתר הפונקציות הארגוניות.
קטי קטרין שטרית: תקבעו את סדר-היום.
קטי קטרין שטרית: אם יש משהו חשוב שהארגונים האלה צריכים לעשות זה לקבוע את סדר-היום, ולא לדבר על משהו שכבר קורה, אלא לקבוע אותו.
קטי קטרין שטרית: להגיד: לנו הציבור חשוב שתדברו על זה, לנו הציבור חשוב שתעשו את זה.
קטי קטרין שטרית: אתם צריכים לעשות את זה, להעלות את זה לסדר-היום.
קטי קטרין שטרית: כדי לקבל את שלושת הטיפולים של הפסיכולוג בתקופת הקורונה לקחתי כתב ופשוט אילצתי אותו להגיד את זה יום יום יום יום, ואותו כתב אמר את זה, ובסופו של דבר הקופות נתנו את זה לחולים שנאלצו להישאר בבית בבידודים ובסגרים, וכו'.
קטי קטרין שטרית: למה זה חשוב?
קטי קטרין שטרית: כי העיתונאים, התקשורת, הם אלה שבעצם גורמים לכך שברגע שאנחנו פה יודעים כמה זה חשוב לציבור, אז אנחנו מממשים את זה.
קטי קטרין שטרית: ואתם כארגונים צריכים להציף את זה כל הזמן.
קטי קטרין שטרית: אל תתייאשו, כי ברגע שאתם מציפים את זה התקשורת תציף את זה, ואז הדברים יבוצעו.
ניר אורבך: ירון, בבקשה.
ירון קנר: שלום, אני רוצה לומר כמה מילים על החשיבות של הוועדה הזאת.
ירון קנר: אנחנו פורום חברה משותפת, 60 ארגונים שעוסקים בקידום חברה משותפת.
ירון קנר: יזמנו יחד עם יו"ר הכנסת, עכשיו בדיוק היה לנו את הסיכום, אני מתנצל שזה היה בזמן שעדיין הייתם בדיון, פשוט אילוצים של היו"ר.
ירון קנר: סיכמנו את הדיונים בוועדות השונות.
ירון קנר: בעיניי, ממה שהייתי פה עוד קודם, זו הוועדה הכי חשובה והכי קשורה לנושא שהיו"ר קבע "כנסת אחת מגוון דעות", גם הכי פרקטית.
ירון קנר: זאת אומרת, הרבה פעמים דיונים בוועדות הן דקלרטיביים, ארגונים מספרים על פעילותם, מצהירים כמה זה חשוב.
ירון קנר: כאן לראשונה, לא מעט בזכותך, אדוני היו"ר, וגם בזכות הרכזים שעשו את העבודה, גלעד ומאיה, ראיתי את סדר-היום, והלוואי שנצליח לממש אפילו חלק ממנו.
ירון קנר: זה החלום שלנו, כי יש היום שני שדות עיקריים בחברה הישראלית שמשפיעים מאוד על השיח, וגם משקפים אותו, וזה השדה הפוליטי והתקשורתי.
ירון קנר: אין שם כמעט מקום למסרים מורכבים או מתונים, וככל שאתה יותר בוטה וקיצוני אז יש לך יותר חשיפה.
ירון קנר: ואם הכנסת הייתה יכולה להוביל שיח אחר של תרבות מכבדת, תרבות מחלוקת אחרת זה היה יכול לחלחל גם למקומות אחרים.
ירון קנר: ואם היה אפשר למצוא דרכים מעשיות לעשות את זה, מעין תקנון אתי, אפילו בלי שיניים, לא כמו תקנון האתיקה של הכנסת, אבל משהו שמייצר איזשהו מגדלור שאפשר להסתכל עליו, של מה מותר ומה אסור להגיד, כמו שאמרו פה קודם, זה היה יכול להיות ברכה לכל החברה הישראלית.
ירון קנר: אז אני רוצה להודות לך, היו"ר, ולשאר המשתתפים.
ניר אורבך: תודה רבה, ירון, תודה.
ניר אורבך: למעשה, קטי, אמרת את זה במילים אחרות, דיבר ירון פה, זה למעשה בסוף קביעת סדר-יום אחר מתון יותר עם דברים יותר מהותיים.
קטי קטרין שטרית: נכון, אמת.
ניר אורבך: אבל אנחנו כן מבקשים, וזה בסוף הדבר הפרקטי שיוצא מהשיח הזה, אנחנו מבקשים גם כלים שיעזרו לנו, כי כרגע הכלים שלנו לא מספיקים.
קטי קטרין שטרית: אתה יודע, ניר, יש ארגון שנקרא "שקוף", והוא בעצם מבקר את עבודת חברי הכנסת.
קטי קטרין שטרית: אתם יודעים איזו משמעות יש לזה שברגע שמודיעים כמה נוכחות של חבר כנסתx | בוועדות או במליאה, ואז מוציאים את זה.
קטי קטרין שטרית: אתם יודעים, חברי הכנסת אומרים: רגע, בודקים אותנו.
קטי קטרין שטרית: למה אני אומרת את זה?
קטי קטרין שטרית: כי להגיד: השיח שלכם לא מכבד, אתם פה, אתם משתמשים במילים, זה נכון, אבל אתם כארגונים צריכים להעלות לסדר-היום כמה זה חשוב שפלוני לא ידבר ככה, שאלמוני לא ידבר ככה.
קטי קטרין שטרית: דווקא להציג את זה, להציף את זה כמה שיותר.
קטי קטרין שטרית: ואני בטוחה שהדברים האלה יעברו מהתיאוריה או מאיך שהגדרת את זה, ירון, אתם מעלים את זה לסדר-היום והדברים האלה משתנים.
קטי קטרין שטרית: אני אומרת לכם את זה דווקא כמי שבאה מתחום החינוך.
קטי קטרין שטרית: איך אתה מחנך?
קטי קטרין שטרית: על ידי מקל וגזר.
קטי קטרין שטרית: אתה צריך להגיד: אם תתנהג טוב אז נשבח, ואם תתנהג רע אז נציף את זה ונגיד כמה שאתה מתנהג רע.
קטי קטרין שטרית: מה לעשות, אני תמיד אומרת שעניין של חינוך זה עניין של גובה, ממקום כזה למקום כזה, זאת אומרת מבחינת הגובה זה אותו דבר.
קטי קטרין שטרית: גם את הקטן אתה יכול לחנך, גם את הגדול אתה יכול לחנך.
ניר אורבך: אז שוב, במשפט סיכום, זה שולחן פותח, נמשיך, ונוציא גם סיכום מסודר עם הדברים הפרקטיים שנציע גם בשביל שנוכל לממש אותם.
ניר אורבך: תודה רבה לכם שבאתם, ותודה רבה לכם שאתם ממשיכים אחרי זה.
ניר אורבך: צוהריים טובים, אני מתכבד לפתוח את ישיבת ועדת הכנסת, היום יום שלישי, כ"ג בשבט תשפ"ב – 25.1.2022, על סדר היום: בקשת הממשלה להקדמת הדיון בהצעת חוק התכנית לסיוע כלכלי (נגיף הקורונה החדש) (תיקון מס' 7) (דמי בידוד לעצמאים), התשפ"ב-2022, מ/1501, בקריאה שנייה ושלישית.
ניר אורבך: אני מבקש מנציג משרד האוצר, עו"ד אורי כץ מהלשכה המשפטית, לנמק את הדחיפות.
אוריאאואואורי כץ: אנחנו מבקשים להקדים את הדיון לקריאה שנייה ושלישית.
אוריאאואואורי כץ: אתמול היינו עם ההצעה וההצעה אושרה בוועדת העבודה.
אוריאאואואורי כץ: הדחיפות היא הרצון לתת מענה כמה שיותר מהר לעצמאים.
אוריאאואואורי כץ: אמנם הזכאות היא nיוני, אבל יש בעינינו חשיבות לאשר את זה בדחיפות.
ניר אורבך: אנחנו בהחלט מזדהים עם הרצון לסייע לעצמאים ומה שאנחנו יכולים נעשה.
ניר אורבך: אני מעלה את זה להצבעה.
ניר אורבך: מי בעד ההצעה, ירים את ידו?
ניר אורבך: << יור >> ההצעה התקבלה, זה עובר לקריאה שנייה ושלישית במליאה.
ניר אורבך: היום יום רביעי, י"ז בשבט התשפ"ב, 19 בינואר 2022.
ניר אורבך: הישיבה הייתה אמורה להיפתח בשעה 09:00 אבל על פי בקשתה של חברת הכנסת אורית סטרוק דחינו אותה לשעה 10:00 כדי לאפשר לה להגיע בבטחה.
ניר אורבך: אמרתי מראש לחברת הכנסת סטרוק שבגלל שזה נדחה, אני רק אנהל את תחילת הישיבה, את הסעיף הראשון של מינוי ממלא מקום ליושב ראש הכנסת בעת היעדרו מן הארץ, ואחר כך, לסעיף הבא, לנושא של הערעור, יחליף אותי חבר הכנסת איתן גינזבורג.
אורית סטרוק: תודה רבה גם לאיתן.
ניר אורבך: נתחיל בסעיף הראשון, בחירת ממלא מקום ליושב ראש הכנסת בעת היעדרו מן הארץ.
ניר אורבך: מזכירת הכנסת, גברת ירדנה מלר הורוביץ, בבקשה.
ירדנה מלר-הורוביץ: תודה אדוני.
ירדנה מלר-הורוביץ: פניתי בשמו של יושב ראש הכנסת אליך כיושב ראש הוועדה כדי לבקש את הוועדה המכובדת לבחור ממלא מקום ליושב ראש הכנסת בעת היעדרו מהארץ.
ירדנה מלר-הורוביץ: היושב ראש עתיד לצאת ביום שני, כ"ב בשבט, 24 בינואר, ולשוב ארצה ביום חמישי, ה-27 בינואר.
ירדנה מלר-הורוביץ: גם חוק יסוד קובע שכאשר יוצא היושב ראש את גבולות הארץ הוא ממליץ ואתם תבחרו ממלא מקום.
ירדנה מלר-הורוביץ: מבקש היושב ראש שמי שימלא את מקומו הוא חבר הכנסת איתן גינזבורג, סגן יושב ראש.
ירדנה מלר-הורוביץ: אני אפרט שהיושב ראש יוצא לגרמניה.
ירדנה מלר-הורוביץ: בשבוע הבא בכל העולם מציינים את יום השואה הבין-לאומי שחל ב-27 בינואר, והוא מוזמן על ידי הבונדסטג.
ירדנה מלר-הורוביץ: הוא גם יקיים פגישות מדיניות.
ירדנה מלר-הורוביץ: מציינים שם שמונים שנים לוועידת ואנזה.
ירדנה מלר-הורוביץ: הוא ייצג את הכנסת ולכן נדרש האישור שלכם לאיתן גינזבורג כממלא מקום.
אורית סטרוק: אפשר לומר משהו בעניין הזה.
אורית סטרוק: אני רוצה לנצל את ההזדמנות מכיוון שנקלעתי לדיון.
אורית סטרוק: רציתי לומר שבעיניי איתן הוא המועמד הטוב ביותר שיכול להיות לתפקיד הזה ואני מאחלת לו הצלחה.
ניר אורבך: זה כיף לשמוע.
ניר אורבך: אני רציתי קודם להצביע ואז להגיד את זה.
ניר אורבך: אני מצטרף לדבריך כבר עכשיו, לפני שהצבענו.
ניר אורבך: בהחלט מרגש לשמוע וגם נכון.
אורית סטרוק: בלי לפגוע באף אחד אחר כמובן.
ניר אורבך: אושר פה אחד
ניר אורבך: פה אחד בחרנו בחבר הכנסת איתן גינזבורג כממלא מקום יושב ראש הכנסת בעת היעדרו מהארץ.
ניר אורבך: תודה רבה לך.
ניר אורבך: אנחנו נעבור כעת לסעיף השני שבסדר היום, סעיף הערעור.
ניר אורבך: חבר הכנסת האוזר, התנצלתי מראש.
ניר אורבך: דחינו את הישיבה על פי בקשתה של חבר הכנסת אורית סטרוק כדי לאפשר לה להגיע בבטחה לדיון.
ניר אורבך: הודעתי לה שמאחר שהדיון נדחה, אני לא אוכל לנהל אותו וחבר הכנסת איתן גינזבורג יחליף את מקומי.
ניר אורבך: תודה רבה והמשך דיון פורה ומהנה.
ניר אורבך: (היו"ר איתן גינזבורג)
איתן גינזבורג: הנושא השני שעל סדר היום הוא ערעורה של חברת הכנסת אורית מלכה סטרוק על החלטת הנשיאות שלא לאשר דחיפות הצעתה לסדר היום בנושא "קידום הסדרה רחבה של ההתיישבות הבדואית בנגב".
איתן גינזבורג: את רוצה לנמק?
אורית סטרוק: צביקה, שכחתי לברך אותך על המינוי לסגן יושב ראש הכנסת.
אורית סטרוק: אני מברכת אותך בהזדמנות זאת למרות שכבר יצא לנו להיות יחד.
אורית סטרוק: צביקה כרגע מייצג כאן את הנשיאות ואני מברכת אותו באהבה רבה.
אורית סטרוק: אדוני היושב ראש, אני מגישה הצעות דחופות לסדר בכל שבוע ועל פי רוב הן נדחות וזה בסדר כי אי אפשר לקבל את ההצעות של כולם ואני מבינה את זה.
אורית סטרוק: לכן לא בכל שבוע אני מגיעה לכאן לוועדה לערער אבל הפעם הדיון הוא כל כך חשוב וגם כל כך דחוף שלא נראה לי סביר שהכנסת לא תעלה אותו לסדר היום, ואני אסביר.
אורית סטרוק: בשבועות האחרונים אנחנו חווינו כאן במדינה, בנגב, אירועים קשים ביותר.
אורית סטרוק: חווינו פרעות שלא ידענו כמותם מאז שומר חומות, פרעות חמורות ביותר.
אורית סטרוק: חווינו כאן בתוך הכנסת סוג של אינתיפאדה פנימית של חברי הכנסת הערבים.
אורית סטרוק: זה התחיל במפלגת רע"מ שמיאנה להגיע להצבעות ולכן אתם כקואליציה הפסדתם בהצבעות, וזה המשיך בחברת הכנסת זועבי שבחרה להצביע נגד הצעת חוק של הקואליציה מאותן סיבות ממש.
אורית סטרוק: זאת אומרת, כולנו יודעים שיש מתיחות עצומה סביב האירוע הזה של הנגב.
אורית סטרוק: אנחנו גם יודעים, ושמענו כי זה שודר בחדשות – לנו ככנסת זה לא דווח – שהפרעות בנגב נפסקו, נעצרו, הגיעו לאיזושהי הפסקה כזאת או אחרת וגם הפרעות אם אפשר לקרוא לזה, או ההתנהלות הבעייתית של רע"מ, נראה שהיא פסקה - אם אני מבינה נכון, רע"מ היום תצביע עם הקואליציה – וכל זה קרה תחת ההבטחה, אני אומרת את זה מכלי התקשורת, שבנוסף לאותם שלושה ישובים בדואים שכבר הוחלט להסדיר אותם, הולכים להסדיר עוד 11 ישובים כאשר מדובר על היקפים מאוד מאוד גדולים של שטח כאשר יש מי שאומרים 255 אלף דונם ויש מי שאומרים מעל מיליון דונם של אדמות מדינה בנגב.
אורית סטרוק: אלה הדברים שאנחנו שומעים מהתקשורת.
אורית סטרוק: אני אגיד שאני שומעת גם דברים מאחורי הקלעים ומאחורי הקלעים אני שומעת שבעצם הייתה אמורה להגיע החלטה על הבדואים לישיבת הממשלה הקרובה, ביום ראשון הקרוב, והיא לא תגיע כי יש חוסר הסכמה קיצוני בתוך הקואליציה על איך צריכה להיראות החלטת הממשלה הזאת ואיך בעצם צריכים להיראות אותם 11 יישובים שמנסור עבאס מדבר עליהם.
אורית סטרוק: אנחנו יודעים שיש הסכם קואליציוני שלצורך העניין הוצאתי אותו עכשיו ובו כתוב שהממשלה אמורה לאשר בתוך 45 ימים מיום כינונה הכרה בשלושה יישובים בדואים בנגב, ואנחנו יודעים שזה לא קרה תוך 45 ימים ולכן התחילו כאן בלגנים בתוך הבית הזה עד שבסופו של דבר ניתנה החלטת ממשלה שגם היא לא שלמה אלא היא בעצם החלטה שנזקקת לעוד הרבה הרבה דיונים פנימיים ואנחנו יודעים שבדיונים הפנימיים האלה גם יש אי הסכמות קיצוניות בין חברי הקואליציה.
אורית סטרוק: עוד כתוב בהסכם הקואליציוני שבהמשך הממשלה צריכה להסדיר את כלל ההתיישבות של האזרחים הבדואים בנגב בהתאם לאינטרס הציבורי הכולל, ואנחנו לא יודעים מהו האינטרס הציבורי הכולל.
אורית סטרוק: אדוני היושב ראש, אנחנו מדברים על הנגב.
אורית סטרוק: הנגב הוא שטח עצום של מדינת ישראל שהוא תחת איום של מיני אוטונומיה פלסטינית.
אורית סטרוק: אנחנו יודעים שחלק גדול – זה אנחנו יודעים מהנתונים של המשטרה – מהפורעים שפרעו בנגב בשבועות האחרונים וזרקו בקבוקי תבערה, יצרו שריפות והניחו אבנים על מסילת הרכבת חלק גדול מהם הם חצי פלסטינים כי הם בנים לאימהות פלסטיניות.
אורית סטרוק: אנחנו יודעים שיש חשש עצום לנגב ולא יכול להיות, אדוני היושב ראש, שנושא כל כך קריטי לשלומה של מדינת ישראל, לשלומו של הנגב, ואגב, גם לשלומה של הקואליציה הזו כי ברור שיש בתוככם מחלוקות אדירות - ההחלטה לא תגיע לישיבת הממשלה ביום ראשון הקרוב ואני לא יודעת מה השלכות הרוחב של הדבר הזה.
אורית סטרוק: זה לא יכול להיות שדבר כזה לא יעלה לסדר היום.
אורית סטרוק: זה לא עוד נושא.
אורית סטרוק: אני מקבלת באהבה ובשקט פעמים רבות שנושאים שאני מגישה נדחים, הרי לא יכול להיות שהכנסת תדון כל יום תדון רק בדברים שאורית סטרוק מעלה, אבל כאן זה נושא שהוא ממש בנפשנו.
אורית סטרוק: הוא בנפשה של המדינה.
אורית סטרוק: אנחנו היינו עדים לאינתיפאדה עד לפני כשבוע.
אורית סטרוק: אני חושבת שזה לא יכול להיות - ובאמת הייתי רוצה לשמוע כאן את ידידי צביקה האוזר שאני חושבת שהוא מבין כמוני את החשיבות העצומה של הנגב – שלא יגיע שר מטעם הממשלה לתת בדל מענה, קצה חוט, איזושהי סקירה מינימלית לחברי הכנסת על מה הולך לקרות כאן - האם אנחנו הולכים לאבד את הנגב, האם רע"מ תקבל את מה שהבטיחו לה בהסכם הקואליציוני, מה בעצם הבטיחו לה.
אורית סטרוק: אנחנו צריכים להבין את הדבר הזה.
אורית סטרוק: אגב, הסתכלתי על סדר היום וראיתי שלא יקרה שום אסון אם יתווסף עוד נושא ואני חושבת שהנושא הזה הוא דחוף כי כמו שאמרתי, התכנית הייתה להעלות את זה לישיבת הממשלה הקרובה אבל זה לא יעלה.
אורית סטרוק: לפחות בואו נדון בזה.
אורית סטרוק: אתם באמת חושבים לדון בזה רק בחדרי חדרים?
אורית סטרוק: רק מאחורי הקלעים?
אורית סטרוק: רק ב-שושו כזה בלי שהציבור ידע ובלי שהציבור יבין על מה מדובר?
אורית סטרוק: זה לא הגיוני.
איתן גינזבורג: תודה רבה .
איתן גינזבורג: סגן יושב ראש הכנסת ישיב.
צבי האוזר: כאמור, אני משמש כאן בהופעתי הראשונה ומן הסתם תוך כדי תנועה אלמד עוד ועוד מושכלות יסוד של המקום הזה.
צבי האוזר: למיטב זיכרוני כצופה מן הצד בדיונים מהסוג הזה למדתי שהוועדה רואה במוסד הערערים מוסד שבו צריך לנהוג בשום שכל ובמסורה, שכן טבעה של הסיטואציה בה עומדת הנשיאות היא שיש תמיד הרבה הרבה יותר הצעות מאשר אלה שמתקבלות.
צבי האוזר: נדמה לי הפעם יש 19 הצעות מתוכן התקבלו ארבע הצעות וזה אומר ש-15 הצעות לא התקבלו.
צבי האוזר: אני בטוח שכל מי שמציע הצעה דחופה לסדר, בטוח ומשוכנע, אחרי שבחן את הנושאים, שזה זה הדבר שצריך לדון בו בשבוע הזה.
שלמה קרעי: אם כולם היו מגישים ערעור, אתה צודק.
צבי האוזר: גם לזה אני אתייחס.
צבי האוזר: אתה יודע, זה קצת מזכיר לי בהיקש רחוב, תמיד כשהיו מדברים על מינויים, במינויים - יכול להיות שהשר אוחנה מכיר את זה - כשאתה ממנה אדם, אתה אומר שהיו עשרה מועמדים, מיניתי אחד, נשארתי עם אחד כפוי טובה ותשעה שונאים.
צבי האוזר: אני קורא את זה בהיקש רחב.
אמיר אוחנה: לא אמור להיות ייעוץ משפטי במהלך הדיון הזה?
צבי האוזר: לא אמור להיות.
אמיר אוחנה: הוא חייב להיות.
צבי האוזר: אני מסתכל ורואה 19 הצעות, מתוכן 4 הצעות התקבלו ואני רוצה לציין שארבעתן כולן של האופוזיציה.
צבי האוזר: זאת אומרת, גם כאן בהסתכלות רחבה.
צבי האוזר: כמו שאמרתי מקבלים הצעות במסורה ולא כל אחד מערער.
צבי האוזר: אני רוצה לשאול כאן שאלה.
צבי האוזר: כמעט כל פעם שאני מגיע אני רואה את חברת הכנסת סטרוק מערערת.